
NR. SC2023 –  5676/06.03.2023
RAPORT DE SPECIALITATE

privind aprobarea participării Municipiului Timișoara, în calitate de Partener 4,  în cadrul proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara” și a cheltuielilor aferente proiectului în vederea finanțării prin Planului Național de Redresare și Reziliență (PNRR 2020-2026) - Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate

Având în vedere Referatul de aprobare al proiectului de hotărâre al Primarului Municipiului Timișoara privind aprobarea participării Municipiului Timișoara în cadrul proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara” și a cheltuielilor aferente proiectului în vederea finanțării prin Planului Național de Redresare și Reziliență (PNRR 2020-2026) - Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate;
Facem următoarele precizări:
În contextul deschiderii Apelului de proiecte ”Program-pilot pentru dezvoltarea consorțiilor regionale pentru învățământ dual”, Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate, în cadrul Planului Național de Redresare și Reziliență (PNRR), având ca beneficiari Consorțiile regionale pentru învățământ dual, înființate și organizate cu respectarea prevederilor Metodologiei privind constituirea Consorțiilor pentru învățământ dual, aprobată prin OME nr. 6216/2022, prin Contracte de parteneriat pentru constituirea Consorțiilor avizate de Ministerul Educației, Municipiul Timișoara a transmis, prin adresa nr. SC2022-28941/18.11.2022, Universității Politehnica Timișoara propunerea de constituire a unui consorțiu regional integrat în baza unui parteneriat creat prin implicarea tuturor actorilor relevanți în domeniu.

La data de 29.11.2022, Universitatea Politehnica Timișoara, în calitate de lider al parteneriatului, a lansat procedura de selecție a cel puțin unui operator economic care să facă parte din Consorțiu, ținând cont de prevederile Metodologiei menționate mai sus, iar la data de 20.12.2022, a comunicat rezultatele procedurii derulate de Comisia de evaluare a dosarelor de candidatură pentru procedura de selecție a partenerilor operatori economici în cadrul Consorțiului Regional pentru Învățământ Dual Vest Timișoara.

În urma parcurgerii întregii procedurii de constituire, inclusiv a semnării Contractului de parteneriat pentru constituirea consorțiului, s-a constituit ”Consorțiul Regional pentru Învățământ Dual Vest Timișoara” la care Municipiul Timișoara participă, în baza HCLMT nr. 21/30.01.2023, în calitate de partener 4, alături de instituții de învățământ superior de stat/particulare acreditate,  unități de învățământ preuniversitar de stat/particular acreditate și de operatori economici. 

Constituirea Consorțiului a fost avizată de către Ministerul Educației prin Avizul nr.15/09.02.2023.
Fiecare Consorțiu nou constituit și care corespunde cerințelor Ghidului solicitantului, aprobat prin OME nr. 3071/2023, va beneficia de finanțare pentru construirea unui campus profesional integrat, liceal și universitar, având în vedere că, în prezent, la nivelul învățământului profesional și tehnic, o provocare importantă o constituie identificarea unor spații educaționale în care atât elevii, cât și studenții, să se familiarizeze cu ruta profesională completă.

Fiecare Consorțiu nou constituit și care corespunde cerințelor Ghidului solicitantului, aprobat prin OME nr. 3071/2023, va beneficia de finanțare pentru construirea unui campus profesional integrat, liceal și universitar, având în vedere că, în prezent, la nivelul învățământului profesional și tehnic, o provocare importantă o constituie identificarea unor spații educaționale în care atât elevii, cât și studenții, să se familiarizeze cu ruta profesională completă.
Un campus profesional integrat pentru educație și formare profesională, conform Ghidului solicitantului, presupune un campus construit și echipat pentru desfășurarea activității didactice și practice cu elevii și studenții, dotat cu ateliere de practică digitale, pe baza unui concept de digitalizare adaptat profilului liceelor și universităților cu respectarea prevederilor Contractului de finanțare semnat în cadrul prezentului apel, spații pentru activități sportive, pentru cazarea elevilor și studenților etc. 

Implementarea integrală a investiției finanțate din PNRR trebuie să se finalizeze până la 30 iunie 2026. 

Obiectivele investiției finanțate din PNRR sunt: 

⇒ O1. Asigurarea accesului egal la educație și formare profesională inițială de calitate, cu accent pe identificarea și incluziunea potențialilor beneficiari, în special a elevilor și studenților aparținând grupurilor vulnerabile/dezavantajate, prin dezvoltarea de parteneriate cu agenți economici sau alți parteneri relevanți, în vederea adaptării învățământului profesional tehnic la cerințele pieței muncii; 

⇒ O2. Realizarea a minimum 10 structuri parteneriale care vor fi baza Consorțiilor (fiecare fiind alcătuită cel puțin din următoarele tipuri de entități: UAT-uri, operatori economici, unități de învățământ profesional și tehnic, inclusiv dual de stat, instituțiile de învățământ superior de stat acreditate, alți parteneri relevanți pentru scopul educațional al centrului) pentru sprijinirea angajatorilor de a deține rolul activ în domeniul pregătirii profesionale a elevilor și studenților, precum și dezvoltarea și dotarea a minimum 10 campusuri profesionale integrate, liceale și universitare, care să deservească învățământul dual preuniversitar și universitar. 

Activitățile finanțate contribuie la îndeplinirea țintelor și jaloanelor complementare ale PNRR: 470-474, în cadrul acestui apel fiind susținute 3 tipuri majore de investiții integrate care să sprijine îndeplinirea țintelor 472,473 și 474 ale PNRR, astfel:

I. Investiții corespunzătoare atingerii țintei 472 - minimum 10 campusuri profesionale integrate nou-construite: construirea a minimum 10 campusuri profesionale integrate pentru învățământ dual, cu obiectivul de a asigura o infrastructură fizică modernă pentru găzduirea Consorțiilor. Campusurile profesionale integrate pentru învățământ dual vor fi construite până la 30 septembrie 2025.

II. Investiții corespunzătoare atingerii țintei 473 - minimum 10 Consorții funcționale finalizate și operaționale, corelate cu cerințele operatorilor economici din zona respectivă. 

III. Investiții corespunzătoare atingerii Țintei 474: Creșterea cu cel puțin 60 % a numărului de elevi înscriși în ruta duală completă, până la 30 iunie 2026. 

Pentru îndeplinirea Țintei 472, se are în vedere construirea de noi clădiri eficiente din punct de vedere energetic. Acestea vor reprezenta infrastructura școlară și universitară, constând în spații de învățământ, spații administrative, spații multifuncționale, spații de cazare, cantină, centrul digital, bibliotecă, aulă, săli de lectură, sală de sport, laboratoare, ateliere, spații de recreere care vor deservi liceele și instituțiile de învățământ superior de stat, care vor fi situate în cadrul Consorțiului de învățământ dual și vor fi în proprietatea entității care pune la dispoziția consorțiului terenul, respectiv UAT Municipiul Timișoara, și sub dubla coordonare, atât a Ministerului Educației, cât și a autorităților locale, astfel încât să fie asigurată funcționalitatea lor pe termen lung. 

Fiecare clădire nou construită din campusul profesional integrat va respecta standardul NZEB (clădiri cu consum energetic aproape zero). Conform legislației adoptate în România, înțelegem prin NZEB clădiri cu performanță energetică foarte ridicată, deci cu un consum de energie primară foarte scăzut. Din necesarul de consum energetic în clădire, cel puțin 30% urmează a fi asigurat din surse regenerabile de energie de la fața locului sau de la o distanță de nu mai mult de 30 km de la locația clădirii. 

Implementarea va avea loc la nivel local, iar autoritățile administrației publice locale trebuie să răspundă de realizarea proiectelor de infrastructură pe teritoriul lor.

Operatorii economici vor deveni mai interesați în a fi conectați la procesele de educație și formare profesională, contribuind la definirea inteligentă a noilor competențe. Astfel, vor fi impulsionate și diversificate tipurile duale de formare profesională. Totodată, investițiile vor contribui atât la asigurarea unui cadru calitativ de formare profesională în campus și în întreprinderi, cât și la valorificarea în parteneriat a resurselor. Ecosistemele industriale locale și regionale vor fi astfel sprijinite cu viitori angajați (absolvenți sau persoane recalificate) care vor deține competențe relevante pentru noile tendințe de pe piața forței de muncă. În plus, prin intermediul burselor și a altor forme de sprijin vor fi atrași elevii și studenții care au oportunități economice reduse și care datorită ofertei constând într-un parcurs flexibil și continuu vor putea sa obțină o calificare și acces la o universitate. 

Valoarea maximă eligibilă nerambursabilă a unui proiect aferent unui Consorțiu este de 21,12 mil. Euro. Valoarea totală a Contractului de Finanțare poate depăși valoarea asistenței financiare nerambursabile, în funcție de cuantumul sumei puse la dispoziție de Consorțiu, pentru derularea activităților proiectului pentru care aplică, diferență suportată în întregime de Beneficiar. 

Contribuția proprie a beneficiarului, reprezentând cofinanțarea pentru care se acordă punctaj suplimentar, nu este eligibilă din fondurile PNRR.

Cheltuielile neeligibile vor fi suportate integral de către entitățile partenere în cadrul consorțiului, conform prevederilor acordului de parteneriat. Responsabilitatea și răspunderea pentru gestiunea financiară a grantului revin în întregime entităților partenere în cadrul consorțiului, conform prevederilor legale în vigoare și Contractului de finanțare. Cheltuielile de management/implementare proiect reprezintă contribuția proprie a fiecărui partener și, de asemenea, nu va fi decontată din bugetul proiectului. 
„Consorțiul Regional pentru Învățământ Dual Vest Timișoara”, pentru a aplica în cadrul acestui apel, trebuie să transmită/încarce în sistem toate anexele menționate la punctul 4.2. din Ghidul solicitantului, inclusiv Acordul de parteneriat pentru implementarea Proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara”.
Acordul de parteneriat pentru implementarea Proiectului este actul juridic semnat între membrii Parteneriatului constituit pentru implementarea Proiectului, care reglementează rolurile, atribuțiile, drepturile și obligațiile acestora în cadrul parteneriatului  și care trebuie să fie întocmit cu respectarea prevederilor Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobate prin HG nr. 209 din 14 februarie 2022, conform Anexei 2 la Ghid.
De precizat este că:

- Municipiul Timișoara, în calitate de autoritate publică locală, conform OUG nr.57/2019, se va asigura de punerea la dispoziție a unui teren în suprafață de minimum 20.000 m2, construirea și dotarea unui campus, cu respectarea dispozițiilor legale în vigoare privind stabilirea terenului ce urmează a face obiectul proiectului; 
- Bursele pentru elevi vor avea obligatoriu valoarea de minimum 400 lei pe lună/elev și vor fi oferite obligatoriu și direct elevilor pe toată durata școlarizării, din bugetul proiectului, de către Municipiul Timișoara, în calitate de UAT-ul partener în Proiect, ambele fiind condiții de eligibilitate. 

Ţinând cont de cele mai sus enunțate, precum și de regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte Pilonul IV: Politici pentru noua generație Componenta C15: Educație Reforma 4: Crearea unei rute profesionale complete pentru învățământul tehnic superior Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate,
propunem spre aprobarea Consiliului Local al Municipiului Timișoara:
- participarea Municipiului Timișoara, în calitate de Partener 4, în cadrul proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara” în vederea finanțării nerambursabile prin Planul Național de Redresare și Reziliență (PNRR 2020-2026) - Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate;

- împuternicirea Primarului Municipiului Timişoara să semneze Acordul de Parteneriat pentru implementarea Proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara”,   prevăzut în Anexa 1 care face parte integrantă din prezenta hotărâre, conform anexei nr. 2 la Ghidul solicitantului pentru dezvoltarea consorțiilor regionale pentru învățământ dual, aprobat prin Ordinul Ministrului Educației nr. 3071/2023;
- aprobarea Notei de fundamentare a investiției „Campus regional integrat pentru învățământ dual Vest Timișoara”, conform Anexei nr. 2 care va face parte integrantă din hotărâre;

- aprobarea Descrierii sumare a investiției privind proiectul „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara”, conform Anexei nr. 3 care va face parte integrantă din hotărâre;
- valoarea totală a bugetului Partenerului 4 – UAT Municipiul Timișoara în cuantum de 112.554.607,00 Lei, echivalentul a 22.747.035,63 Euro fără TVA, calculați la cursul InfoEuro aferent lunii octombrie 2022: (1 EUR = 4,9481 RON) după cum urmează:
a) valoarea de 110.794.607,00 lei fără TVA, echivalentul a 22.391.343,55 Euro fără TVA, din care valoarea totală maximă eligibilă a bugetului Partenerului 4 în cuantum de 86.591.750,00 Lei, echivalentul a 17.500.000,00 Euro fără TVA finanțată din PNRR aferentă Liniei de finanțare CAMPUSURI profesionale integrate, liceale și universitare. Valoarea TVA aferentă sumei maxime eligibile a bugetului Partenerului 4 se suportă de la bugetul de stat, conform prevederilor ghidului solicitantului și ale OUG 124/2021;

b) valoarea de 1.760.000,00 lei fără TVA, echivalentul a 355.692,08 Euro fără TVA reprezentând valoarea totală maximă eligibilă a bugetului Partenerului 4 finanțată din PNRR, aferentă Liniei de finanțare  GRANTURI PENTRU DEZVOLTAREA ÎNVĂȚĂMANTULUI DUAL.

- Valoarea contribuției proprii suportată de către Municipiul Timișoara la implementarea proiectului este în cuantum de 28.668.987,50 Lei  din care valoarea fără TVA este de 24.202.857,00 Lei, echivalentul a 4.891.343,55 Euro fără TVA, și TVA este în valoare de 4.466.130,50 Lei, echivalentul a 902.595,04 Euro, conform celor menționate la art.3.

Sumele reprezentând cheltuieli neeligibile și/sau conexe care asigură implementarea Proiectului prevăzut la Art. 1, astfel cum acestea vor rezulta din documentațiile tehnico-economice/contractul de lucrări derulate în etapa de implementare, vor fi susținute din bugetul local al Municipiului Timișoara;

- asigurarea tuturor resurselor financiare necesare implementării Proiectului în condiţiile transferării sumelor din bugetul UE prin Planul Național de Redresare și Reziliență 2020-2026 și de la bugetul de stat. 

Luând în considerare prevederile legale expuse în prezentul raport, apreciem că Proiectul de hotărâre privind aprobarea participării Municipiului Timișoara în cadrul proiectului „Rută integrată completă pentru învățământul dual în regiunea de Vest prin dezvoltarea și operaționalizarea Consorțiului Regional pentru Învățământ Dual VEST Timișoara” și a cheltuielilor aferente proiectului în vederea finanțării prin Planului Național de Redresare și Reziliență (PNRR 2020-2026) - Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate.

